
# Нәзарәт IX Республика ифтарында катнашу өчен волонтерлар җыю турында игълан итә

Кунакларны каршы алу, җәмәгать намазын укуны оештыру һәм ашамлыкларны өләшү өчен 14-75 яшьлек меңләп волонтер җәлеп итү күздә тотыла.

ТР мөселманнары Диния нәзарәте IX Республика ифтарында катнашу өчен волонтерлар җыю турында игълан итә.

Республика ифтары 7 майда «Kazan Expo» халыкара күргәзмәләр үзәгендә узачак. Бу көнне бергәләп намаз уку һәм авыз ачу өчен дәрәҗәле кунаклар, эшкуарлар һәм мохтаҗ катлам вәкилләре җыелачак: күп балалы һәм аз керемле гаиләләр, сәламәтлеге чикле булган кешеләр.

Быел исә ифтар кунакларын каршы алу, җәмәгать намазын укуны оештыру һәм ашамлыкларны өләшү өчен 14-75 яшьлек меңләп волонтер җәлеп итү күздә тотыла.

Волонтер булу өчен түбәндәге форманы тутырырга яки +7 (843) 237-86-18 телефонына шалтыратырга кирәк.




Следите за самым важным и интересным в Telegram-каналеТатмедиа

## Нет комментариев
Нәзарәт IX Республика ифтарында катнашу өчен волонтерлар җыю турында игълан итә